**ZÁPISNICA**

napísaná zo zasadnutia Obecného zastupiteľstva v Ondrašovej,

konaného dňa28.07**. 2020.**

**Prítomní**: Mgr. Ivana Frívaldská – starostka obce

Poslanci: Ing. Juraj Mašek

 Peter Ohurniak

 Alexander Potánka

 Stanislava Pakánová- ospravedlnená

 Ing. Katarína Skaličanová

**Program:**

1. Otvorenie zasadnutia
2. Určenie zapisovateľky a overovateľov zápisnice
3. Schválenie programu zasadnutia OZ
4. Voľba návrhovej komisie
5. Kontrola uznesení
6. Vnútorný predpis o zásadách obce Ondrašová pre tvorbu a použitie sociálneho fondu
7. Rekonštrukcia rozhlasového systému v obci
8. Čistenie vodných tokov a hrádzí v obci
9. Rozpočtové opatrenie 1/2020
10. Informácie, organizačné otázky starostky obce
11. Rôzne
12. Diskusia
13. Záver
14. Všetkých prítomných poslancov privítala a zasadnutie otvorila starostka obce Mgr. Ivana Frívaldská.
15. Za zapisovateľku bola určená Katarína Skaličanová, za overovateľov zápisnice boli určení  Juraj Mašek a Peter Ohurniak. Prítomných poslancov: 4, chýbala S. Pakánová – ospravedlnená. OZ bolo uznášaniaschopné.
16. Schválenie programu zasadnutia OZ. Starostka obce prečítala program rokovania OZ.

 **OZ uznesením č. 16/2020**

 schvaľuje program zasadnutia.

 Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

1. Do návrhovej komisie boli navrhnutí: A.Potánka, J. Mašek, P. Ohurniak

 **OZ uznesením č. 17/2020**

 **schvaľuje** návrhovú komisiu v zložení: A.Potánka, P.Ohurniak, J. Mašek

 Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

1. Pri kontrole plnení uznesení sa konštatovalo, že uznesenia, ktoré boli prijaté v predchádzajúcom období boli dodržané a splnené. OZ berie na vedomie.
2. Starostka obce prečítala Vnútorný predpis o zásadách obce Ondrašová pre tvorbu a použitie sociálneho fondu. Sociálny fond v zmysle zákona je obec povinná tvoriť vo výške 1% + ďalší prídel vo výške 0,50 %. Soc. fond sa musí každoročne tvoriť, čerpať a zúčtovať, nevyčerpané prostriedky sa prevedú do budúceho roka. V predpise je presne určené na čo sa môžu prostriedky z tohto fondu použiť. OZ berie na vedomie.
3. Starostka predniesla návrh na rekonštrukciu miestneho rozhlasu, pretože súčasný stav je nepostačujúci, niektoré reproduktory sú poruchové, chrapčia, nepočuť v nich oznamy. Oboznámila poslancov s vypracovanou cenovou ponukou. Navrhla, že dá vypracovať ďalšie dve cenové ponuky na zmodernizovanie rozhlasového systému do ceny 3 tisíc.

 **OZ uznesením č. 18/2020**

**žiada** starostku obce o zabezpečenie ďalších 2 cenových ponúk na rekonštrukciu rozhlasového systému v obci a zistiť výhody a nevýhody bezdrôtového rozhlasu.

 Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

1. V ďalšom bode sa riešil havarijný stav vodných tokov v obci. Pri prívalových dažďoch, ktoré našu obec zasiahli aj tento rok sa potoky vylievajú z koryta, vznikajú záplavy. Je to hlavne z dôvodu, že sú potoky zanedbané, nevyčistené dlhé roky. Povodie Váhu, ktoré spravuje toky je nečinné a nerobia absolútne žiadne zásahy do tokov. Aj na písomné žiadosti o nápravu, či už z tohto roku, alebo aj v minulosti vôbec nereagujú. Z tohto dôvodu starostka navrhla, že si musíme z vlastných zdrojov vyčistiť aspoň vodný tok, ktorý prechádza cez dedinu pomedzi domy. Aj p. Skaličanová upozornila na katastrofálny stav miestnej komunikácií v časti obce so súpisnými číslami 15,16,17,28,35 kde sú na miestnej komunikácií nánosy bahna, štrku splavené z miestnych polí a ich regulácia je nepostačujúca, prieduch do vodného toku nestíha prívaly vody. Je potrebná rekonštrukcia cesty na križovatke. Pri prívalových dažďoch boli zasiahnuté aj záhrady pri niektorých domoch, napr. pána Polereckého. Starostka po jednaní s pánom Drobkom z Agra Turiec nakoniec dohodla vykopanie protipovodňovej hrádze na poli nad obcou, ktoré obhospodaruje Agro Turiec. P. Potánka informoval o cene niektorých mechanizmov, ktoré by mohli byť použité na vyčistenie tokov. Starostka obce pôjde prekonzultovať aj prípadnú službu s miestnym obyvateľom p. P.Staňom, ktorý ma mechanizmus na bágrovanie.

 **OZ uznesením č. 19/2020**

**schvaľuje** financovanie vyčistenia vodných tokov a hrádzí v obce, ktoré sú v správe Slovenského vodohospodárskeho podniku a Hydromeliorácií z rozpočtu obce z dôvodu predchádzania povodní v obci.

Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

 **OZ uznesením č. 20/2020**

**ukladá** starostke obce zabezpečiť vyčistenie vodných tokov a hrádzí v obci, ktoré sú v správe Slovenského vodohospodárskeho podniku a Hydromeliorácií z dôvodu predchádzania povodní v obci.

Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

 **OZ uznesením č. 21/2020**

**ukladá** starostke obce zabezpečiť žľaby, rošty a ďalší potrebný materiál na opravu cesty na križovatke pred domom so súp. číslo 35.

Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

 **OZ uznesením č. 22/2020**

**schvaľuje** použitie finančných prostriedkov rezervného fondu na nákup materiálu na opravu cesty na križovatke pred domom so súp. číslom 35.

Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

1. Starostka obce ďalej poslancom prečítala Rozpočtové opatrenie č. 1/2020 – úprava rozpočtu. /rozpočtové opatrenie tvorí prílohu zápisnice/

 **OZ uznesením č. 23/2020**

 schvaľuje Rozpočtové opatrenie č.1/2020 - úpravu rozpočtu podľa priloženého návrhu.

 Hlasovanie:

Za: 4 (K.Skaličanová, J. Mašek, A. Potánka, P. Ohurniak)

Proti: 0

Zdržali sa: 0

1. V bode informácie a organizačné veci starostka predložila návrh na zakúpenie knihy Čarovný Turiec pre dôchodcov na konci roka, ako vecný dar. Kde sú dvaja dôchodcovia v rodine, druhý dostane iný vecný darček.

 **OZ uznesením č. 24/2020**

 **schvaľuje** zakúpenie 10 ks/15.-€ publikácie Čarovný Turiec a ďalšie po 7.-€ pre dôchodcov a jubilantov v počte 17 ks.

 **OZ uznesením č. 25/2020**

**berie na vedomie**

1. Zapisovateľku Ing. K.Skaličanovú a overovateľov zápisnice P.Ohurniaka a J.Mašek
2. Informácie o plnení uznesení OZ z predchádzajúceho zasadnutia
3. Vnútorný predpis o zásadách obce Ondrašová pre tvorbu a použitie sociálneho fondu
4. Všetky informácie starostky

13. Starostka obce p. Frívaldská poďakovala všetkým za účasť a ukončila zasadnutie OZ.

Zapisovateľka: Ing. K. Skaličanová ........................................................

Overovatelia zápisnice:

Peter Ohurniak ..........................................................

Ing. Juraj Mašek ...........................................................

V Ondrašovej dňa 28.7.2020 Mgr. Ivana Frívaldská

 starostka obce